

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće Općine Vidovec**

KLASA: 021-05/21-01/01

URBROJ: 2186/10-01/1-21-04

Vidovec, 25. siječnja 2021.

**SKRAĆENI ZAPISNIK**

**s 4. izvanredne sjednice Općinskog vijeća Općine Vidovec, održane dana**

**25. siječnja 2021. godine (ponedjeljak)**

4. izvanredna sjednica Općinskog vijeća Općine Vidovec sazvana je elektronskim putem te se ista zbog pogoršanja epidemiološke situacije u Varaždinskoj županiji održala putem aplikacije za održavanje online sastanka. Materijali za izvanrednu sjednicu dostavljeni su elektronskom poštom.

Izvanredna sjednica Općinskog vijeća Općine Vidovec započela je u 19,00 sati.

Predsjednik Općinskog vijeća Općine Vidovec Zdravko Pizek pozdravio je sve članove Općinskog vijeća Općine Vidovec, načelnika Općine Vidovec, zamjenika načelnika Općine Vidovec i sve djelatnice JUO Općine Vidovec.

**UTVRĐIVANJE KVORUMA ČLANOVA OPĆINSKOG VIJEĆA :**

Predsjednik Općinskog vijeća Općine Vidovec Zdravko Pizek konstatirao je da je sjednici prisutno 15 članova od izabranih 15 članova Općinskog vijeća Općine Vidovec, da se sjednica Vijeća može održati i da će sve donijete odluke biti pravovaljane.

**PRISUTNI ČLANOVI OPĆINSKOG VIJEĆA :** ( 15 članova Vijeća)

Zdravko Pizek, Marijo Serini, Ivan Benček, Krunoslav Bistrović, Silvija Zagorec, Edo Košić, Ljubica Hosni, Ivana Zavrtnik, David Šantek, Ines Pavleković, Zdravko Klopotan, Nadica Cafuk, Stjepan Smernjak, Marija Cafuk i Ivan Kušćar

**SJEDNICI NISU PRISUSTVOVALI ČLANOVI OPĆINSKOG VIJEĆA : -**

**PREDSJEDATELJ** : Zdravko Pizek

**OSTALI PRISUTNI :**

Bruno Hranić načelnik Općine Vidovec, Dubravko Zavrtnik zamjenik načelnika, Petra Rogina pročelnica JUO Općine Vidovec, Emina Ljubek viša stručna suradnica za opće poslove i EU fondove, Nikolina Stipan viša referentica za komunalno gospodarstvo i Nives Zagorec referent.adm.tajnica.

Predsjednik Općinskog vijeća Zdravko Pizek :

„Dobili ste poziv za 4. izvanrednu sjednicu Općinskog vijeća Općine Vidovec po prijedlogu gospodina načelnika pa vas molim da glasamo o tome, tko je za to da se održi sjednica izvanredna jer je u pitanju hitnost i ne može se čekati?“

Za riječ javio se član Vijeća Stjepan Smernjak.

Načelnik Bruno Hranić obrazložio je razloge za hitno sazivanje ove izvanredne sjednice Vijeća.

Predsjednik Općinskog vijeća Zdravko Pizek :

„Dajem na glasovanje, tko je za hitnost sjednice?“

Tko je za : 12 članova Vijeća

Tko je protiv : 1 član Vijeća

Ima li suzdržanih : 2 član Vijeća

Predsjednik Općinskog vijeća Zdravko Pizek :

**„Konstatiram da se prihvaća prijedlog za održavanje hitne sjednice“.**

**USVAJANJE SKRAĆENOG ZAPISNIKA SA 27. SJEDNICE OPĆINSKOG VIJEĆA OPĆINE VIDOVEC ODRŽANE DANA 28.12.2020. GODINE ;**

Predsjednik Općinskog vijeća Zdravko Pizek :

„Dobili ste skraćeni zapisnik, izvolite“.

Član Vijeća Stjepan Smernjak :

„Najprije zahvaljujem na dostavljenom odgovoru na postavljeno jedno pitanje, na drugo pitanje nisam dobio odgovor i treće pitanje koje je bilo pod točkom razno ticalo se upravo vrtića, nema toga u zapisniku. Pa Vas molim ili se prisjetite toga ili sa snimke pregledajte ja sam pitao, sjednica se prekidala, kad imamo to isprekidano, čini mi se da je to neko ili preskočio ili zaboravio, postavljeno je bilo pitanje, bila je točka predloženo da se u vezi dječjeg vrtića nešto odgovori“.

Predsjednik Općinskog vijeća Zdravko Pizek :

„Veze su pucale, a oko dječjeg vrtića ćete danas sve čuti. Tko je za takav skraćeni zapisnik sa prošle sjednice“.

Tko je za : 11 članova Vijeća

Tko je protiv : 2 člana Vijeća

Ima li suzdržanih : 2 člana Vijeća

**Predsjednik Općinskog vijeća Zdravko Pizek konstatirao je da je Skraćeni zapisnik sa 27. sjednice Općinskog vijeća Općine Vidovec usvojeni sa 11 glasova od 15 prisutnih članova Općinskog vijeća.**

**UTVRĐIVANJE DNEVNOG REDA ZA 4. IZVANREDNU SJEDNICU OPĆINSKOG VIJEĆA OPĆINE VIDOVEC**

Predsjednik Općinskog vijeća Zdravko Pizek :

„Dobili ste prijedlog dnevnog reda za 4. izvanrednu sjednicu Vijeća, ima tko kakvu dopunu?“

Član Vijeća Zdravko Klopotan:

„Ja bi imao pod točkom 5. dopunu - Problematika ZŠU o raspodjeli sredstava 390.000,00 kn poreznih obveznika“.

Predsjednik Općinskog vijeća Zdravko Pizek :

„Inače primljeni su dopisi vezani uz rad Zajednice športskih udruga općine Vidovec i isti su proslijeđeni vijećnicima na znanje. Općina Vidovec dodjeljuje sredstva za rad Zajednici sportskih udruga sukladno Zakonu o sportu, a kontrolu vrši putem izvješća koje udruge imaju obvezu dostaviti do 28.2.2021. godine. Tematika dopisa nije za raspravu na sjednici Vijeća nego za raspravu na Zajednici“.

Predsjednik Općinskog vijeća Zdravko Pizek:

„Tko je za predloženi dnevni red, molim da se izjasnite“.

Član Vijeća Stjepan Smernjak :

„Ja imam dopunu dnevnog reda, dobio si pismeno“.

Član Vijeća Zdravko Klopotan:

„Ja tražim glasovanje oko moje točke dnevnog reda“.

Predsjednik Općinskog vijeća Zdravko Pizek :

„Tko je za dopunu dnevnog reda gospodina Klopotana?“

Tko je za : 4 člana Vijeća

Tko je protiv : 11 članova Vijeća

Ima li suzdržanih : 0

**Predsjednik Općinskog vijeća Zdravko Pizek :**

**„Znači odbija se“**

Član Vijeća Stjepan Smernjak :

„Ja sam tebi predsjedniče danas dostavio pismeno na mail prijedlog dopune dnevnog reda da to danas ne čitam na sjednici jer vidim kako veze pucaju, ne znam da li su ostali vijećnici to dobili i da li si upoznati sa mojim prijedlogom?

Prijedlog je da se dopuni dnevni red 4. izvanredne sjednice Općinskog vijeća Općine Vidovec i to da prva točka bude; 1. Financijsko i tehničko izvješće o završenoj izgradnji i opremanju zgrade Dječjeg vrtića, s obrazloženjem u kojem stoji; Potrebno je raspraviti financijsko i tehničko izvješće o završenoj izgradnji i opremanju zgrade Dječjeg vrtića, kako bi vijećnici Općinskog vijeća mogli donositi kvalitetne odluke koje su predložene u dnevnom redu 4. izvanredne sjednice Općinskog vijeća Općine Vidovec. Izgradnja i opremanje zgrade vrtića je završeno, završen je tehnički pregled, napravljen okončani obračun sa izvoditeljima radova i isporučiteljima opreme, zgrada stoji prazna, vrtić Škrinjica i dalje izvodi odgojni program u staroj školi. Postoji ozbiljna potreba za cjelovitom informacijom oko završetka izgradnje i opremanje kao i početka rada Vrtića u novoj zgradi i lokaciji“.

Predsjednik Općinskog vijeća Zdravko Pizek :

„Tko je za takvu dopunu dnevnog reda?“

Tko je za : 6 člana Vijeća

Tko je protiv : 9 članova Vijeća

Ima li suzdržanih : 0

**Predsjednik Općinskog vijeća Zdravko Pizek :**

**„Prijedlog se odbija i dajem na glasovanje prijedlog dnevnog reda kakav ste zaprimili u pozivu“.**

Tko je za : 11 članova Vijeća

Tko je protiv : 0

Ima li suzdržanih : 4 člana suzdržanih

**Predsjednik Općinskog vijeća Zdravko Pizek konstatirao je da je dnevni red za 4. izvanrednu sjednicu Općinskog vijeća usvojeni, sa 11 glasova od 15 prisutnih članova Općinskog vijeća kako slijedi ;**

**DNEVNI RED**

1. Prijedlog Odluke o davanju na korištenje i upravljanje zgrade Dječjeg vrtića u Vidovcu,

2. Prijedlog Odluke o prijenosu prava vlasništva opreme u korist ustanove Dječjeg vrtića

 Škrinjica,

3. Prijedlog Odluke o izmjenama Odluke o osnivanju Dječjeg vrtića Škrinjica,

4. Prijedlog Odluke o osiguranju sredstava za opremanje dječjeg vrtića u Vidovcu u

 Proračunu Općine Vidovec za 2021. godinu,

5. Razno

**Točka 1.**

**Prijedlog Odluke o davanju na korištenje i upravljanje zgrade**

**Dječjeg vrtića u Vidovcu**

Predsjednik Općinskog vijeća Zdravko Pizek:

„Idemo na prvu točku, prijedlog Odluke o davanju na korištenje i upravljanje zgrade Dječjeg vrtića u Vidovcu, dobili ste materijale, otvaram raspravu.“

Načelnik Bruno Hranić :

„Što se tiče prve točke dnevnog reda, napominjem i nadovezao bi se i na ovaj prijedlog dopune dnevnog reda gospodina Smernjaka, da nema potrebe raspravljati o tome s obzirom da je više njegovih stavki o kojima on misli raspravljati tu na Vijeću riješeno. Otvaranje vrtića je sljedeći ponedjeljak 01.02.2021. Vrtić počinje sa radom u novoj zgradi. Što se tiče samog tehničkog pregleda, konačnog obračuna i svega ostaloga, za to postoji nadzorni organ koji je odabran, koji je obavio svoj posao i dostaviti ćemo vam pismeno izvješće. Znači ne trebamo imati pet nadzornih organa nego postoji stručni nadzorni organ, a Općinsko vijeće naravno može dobiti kompletno izvješće o izvršenom tehničkom pregledu sa konačnim obračunom svih radova. Da bi općinska zgrada u ponedjeljak mogla funkcionirati kao dječji vrtić na adresi Ulica Vladimira Nazora 11, potrebno je donijeti ovu Odluku. Prijedlog Odluke ste dobili, pa predlažem da Vijeće donese takvu Odluku.“

Pitanja načelniku uputili su članovi Općinskog vijeća Zdravko Klopotan, Ines Pavleković, Stjepan Smernjak i David Šantek.

Načelnik Bruno Hranić podnio je odgovore na postavljena pitanja članova Općinskog vijeća.

Predsjednik Općinskog vijeća Zdravko Pizek

„Ima još netko po ovoj točci, ako nema dajem prvu točku na glasovanje?“

Tko je za : 15 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o davanju na korištenje i upravljanje zgrade Dječjeg vrtića u Vidovcu usvojena jednoglasno, sa 15 glasova od 15 prisutnih članova Općinskog vijeća.**

**Točka 2.**

**Prijedlog Odluke o prijenosu prava vlasništva opreme u korist ustanove**

**Dječjeg vrtića Škrinjica**

Predsjednik Općinskog vijeća Zdravko Pizek:

„Druga točka je prijedlog Odluke o prijenosu prava vlasništva u korist Dječjeg vrtića Škrinjica, otvaram raspravu“.

Pitanje je postavio član Vijeća Stjepan Smernjak.

*Prekid sjednice … nastavlja se*

Predsjednik Općinskog vijeća Zdravko Pizek:

„Tko se dalje javlja, ako nitko, dajem na glasovanje drugu točku“.

Tko je za : 15 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o prijenosu prava vlasništva opreme u korist ustanove Dječjeg vrtića Škrinjica usvojena jednoglasno, sa 15 glasova od 15 prisutnih članova Općinskog vijeća.**

**Točka 3.**

**Prijedlog Odluke o izmjenama Odluke o osnivanju Dječjeg vrtića Škrinjica**

Predsjednik Općinskog vijeća Zdravko Pizek:

„Treća točka je prijedlog Odluke o izmjenama Odluke o osnivanju Dječjeg vrtića Škrinjica, otvaram raspravu, ako nema dajem na glasovanje“.

Tko je za : 15 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o izmjenama Odluke o osnivanju Dječjeg vrtića Škrinjica usvojena jednoglasno, sa 15 glasova od 15 prisutnih članova Općinskog vijeća.**

**Točka 4.**

**Prijedlog Odluke o osiguranju sredstava za opremanje dječjeg vrtića u Vidovcu**

**u Proračunu Općine Vidovec za 2021. godinu**

Predsjednik Općinskog vijeća Zdravko Pizek:

„Četvrta točka je prijedlog Odluke o osiguranju sredstava za opremanje dječjeg vrtića u Vidovcu u Proračunu Općine Vidovec za 2021. godinu, načelniče izvolite“.

Načelnik Bruno Hranić obrazložio je prijedlog o donošenju Odluke o osiguranju sredstava za opremanje dječjeg vrtića u Vidovcu u Proračunu Općine Vidovec za 2021. godinu.

Za riječ javio se član Vijeća Stjepan Smernjak.

Načelnik Bruno Hranić podnio je dodatno pojašnjenje.

Predsjednik Općinskog vijeća Zdravko Pizek:

„Hvala, ima još tko za raspravu, ako nema zatvaram raspravu, tko je za takav prijedlog?“

Tko je za : 15 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o osiguranju sredstava za opremanje dječjeg vrtića u Vidovcu u Proračunu Općine Vidovec za 2021. godinu usvojena jednoglasno, sa 15 glasova od 15 prisutnih članova Općinskog vijeća.**

**Točka 5.**

**Razno**

Predsjednik Općinskog vijeća Zdravko Pizek:

„Peta točka je razno, izvolite“.

**Član Vijeća Zdravko Klopotan:**

„Pošto niste prihvatili točku dnevnog reda oko raspodjele problematike vezane uz ZŠU, gdje se novac kao što ste vidjeli iz predstavke dva člana zajednice, znači dosta smo se dopisivali i ne znam da li su svi vijećnici čitali ovu korespondenciju oko isplate.

Znači 390.000,00 kn, koja ne da je samo netransparentna bez ikakvih kriterija, sve je pisalo i neću se ponavljati, znači i koje Općina ne smije isplatiti dok se ta sjednica ne ponovi zbog povrede članka 28. i to smo rekli i dok se svi jednoglasno ne dogovorimo, a to možemo riješiti za pet minuta. Znači da se dogovorimo transparentno svi donijeti i onda ćemo razmatrati, a ne da se na ovakav način unaprijed dan prije dogovori većina i na štetu dvojice klubova.

Znači mi smo dva kluba donijeli predstavke svoje. Znači da se ne ponavljam tražim od Općine što mora biti i te kako bitno, oko isplate 390.000,00 kn, jer kao što sam rekao povrijeđen je taj članak, sjednica se mora ponoviti, svi moraju donijeti troškove i onda idemo bodovati po onim kriterijima ili neke nove kriterije stvoriti.

Ako se to ne dogodi, osobno dva kluba će pisati premijeru Andreju Plenkoviću, Vladi, Ministarstvu i ostalim nadležnim institucijama RH jer ovog terora više nećemo trpjeti od strane predsjednika. Znači da samovoljno u dogovoru iza naših leđa dogovori četiri kluba, jedan se izjasnio da nije bio na tom sastanku. Znači toga je dosta, osobno velim, to što se događa zadnje dvije godine, dvije nelegalne skupštine, ima toga puno, neću se ponavljati, ako ste čitali, sve što smo i ja sam se očitao na svaki mail i gospodin Bistrović se očitao i ja sam repliku dal, znači ako mi nismo ljudi kojima je cilj razvoj sporta jednako mjerni zastupljenost svih klubova i da svi poslije odemo na pijaću, a ne da se poslije gledamo preko nišana, znači moj to stil nije rada, a nije niti Fotexa koji su ovdje oštećeni.

 Svi znate za koliko smo oštećeni, to nisu mali novci, sve sam obrazložio i što ćemo dva kluba poduzeti, ako se to ne riješi. Još jedanput novci se ne smiju isplatiti, sastanak se mora ponoviti zbog te dvije povrede, a onda ćemo ići malo dublje, od dvije godine unazad, unazad dvije godine se to događa.

I osobno je sramota što kao vijećnik ovdje sjedi gospodin Bistrović koji uništava dva sporta, znači, a stranci koji pripada dajem na savjest da li taj čovjek zaslužuje biti u vijeću Općine Vidovec ili ne zbog svih tih što je napravio.

Isto tako tražim kao Vijećnik da mi se unazad tri godine, znači 2018. i 2019. dostaviju svi računi od klubova osim Fotexa i ŠRD Vidovec, oni su mi poznati i nakon 28. ovo da mi se dostavi do 28.01., a iza 28.2. da mi se dostavi isto od tih pet klubova znači za 2020. izvješće do 28.2. moramo svi predati znači gdje smo utrošili novce, znači tražim za 2018.,2019. i 2020., za 2018. i 2019. čim prije, znači sve što se dobilo od Općine i od ZŠU sa računima, kopijom računa, znači za pet klubova“.

**Član Vijeća Krunoslav Bistrović :**

„Ja ću se samo kratko očitovati, znači nije to problem od sada prozivanja i napadanja, bilo je i prošle godine. Znači imamo krovnu zajednicu to je Zajednica sportskih udruga sa sedam članica, na uvid možete dobiti samo ako zatraži se pismenim putem sva dokumentacija, a iz dokumentacije će biti vidljivo da je pet klubova prihvatilo prijedlog, dva nisu, nažalost našu komunikacija kakva je vođena sa druge strane, gospodin Klopotan je napustio sjednicu Izvršnog odbora prije izglasavanja, a dobili ste svi i dopis znači očitovanje ZŠU. Ako netko od vijećnika želi zatražiti izvješće ili unatrag možete zatražiti i dobiti na uvid bez problema, samo pismenim putem zatražite prema ZŠU i dobiti ćete sve na uvid.“

**Član Vijeća Zdravko Klopotan podnio je repliku na člana Vijeća Krunoslava Bistrovića:**

„Ovdje se ne radi, znači ja sam napisao da sam iz zdravstvenih razloga napustio sjednicu i to sam rekao, nikoga nisam vrijeđao, ja sam rekao gospodo zbog zdravstvenih razloga napuštam sjednicu prije izglasavanja normalno. Ovdje se gospodin Bistrović nije očitovao ništa oko kriterija, znači iako mi nismo uopće nikad raspravljali on nam je uvijek gurnuo tebi 3% tebi 2% i to i ništa. Pisalo je da smo jedini donijeli i nismo mi tražili, plan rada i financijski plan da raspravljamo. On je meni rekao to je tvoj problem, ovo je moje i bacio mi taj papir s 4% 18% i 20%. Znači to je veliki problem, imao si dvije nelegalne skupštine gdje si me isto obmanuo“.

**Predsjednik Općinskog vijeća Zdravko Pizek:**

„Prije sam rekao tematika dopisa nije za raspravu na sjednici Vijeća, nego za raspravu na Zajednici. Nećemo svaki puta ŠRD dva i pola sata. To riješite na Zajednici sportskih udruga“.

**Član Vijeća Zdravko Klopotan :**

„Ja znam da su vama rekli da mene utišate. Meni je to jasno. Nije to ŠRD. To je 390.000,00 kn poreznih obveznika. Mi nemamo kriterije, mi nemamo ništa, mi nemamo pravo tamo raspravljati o tome. To je problem. Pitao sam ga sto puta nek nam objasni“.

**Član Vijeća Krunoslav Bistrović:**

„Da li se to može prekinuti gospodine Pizek? Postoje pisani dokumenti koje mogu svi dobiti na uvid.“

**Član Vijeća Zdravko Klopotan :**

„Pa koji pisani dokumenti pokaži meni tu po čemu si bodovao, ja ti se odreknem tih 15.0000,00 kuna“.

**Članica Vijeća Ines Pavleković:**

„Pošto je već takva tema, imam dva pitanja upućena gospodinu Bistroviću. Da li su sve udruge dostavile plan i da li je prekršeni članak 28. Statuta“.

**Član Vijeća Krunoslav Bistrović :**

„Sve udruge su dostavile plan, znači Statut kako je govoreno, Nadzorni odbor gospodin Melnjak nije imao pravo glasa, kasnije smo pogledali i nije imao pravo glasa jer je u Nadzornom odboru, ali opet smo mi bez njega izglasali i pravovaljana je odluka. Nije stvar u tome da nisu sve udruge dostavile, nego smo mi tako dostavili, možete sve na uvid dobiti, znači uputili smo 07.01. dopis svim članicama da do 17.01., dostave svoje prijedloge, nisu dostavili, govorim o prijedlozima za raspodjelu“.

**Član Vijeća Stjepan Smernjak :**

„Meni ste ostali dužni odgovor o kamerama, gospodin načelnik je ostao dužan odgovor o kamerama zadnji puta postavljeno na vijeću pa ga molim da to aktualizira“.

**Načelnik Bruno Hranić :**

„Općina Vidovec je platila kućišta, a kamere financira Ministarstvo unutarnjih poslova, kamere su na baždarenju i čim dođu s baždarenja kamere će se postaviti“.

Još bi se samo osvrnuo na problematiku ZŠU, gospodin Pizek je ustvari sve rekao, sve je u nadležnosti prema Zakonu o sportu Općina Vidovec je dužna osigurati sredstva za funkcioniranje sportskih udruga na području naše općine.

Mi smo u svojem proračunu osigurali sva sredstva, naravno da smo dužni i kontrolirati namjensko trošenje tih sredstava, zbog toga postoji zakon i do 28.2., su sve udruge ne samo sportske obvezne podnijeti svoje izvješće. Nakon toga se izvješće šalje u Vladin ured za udruge koji opet vrši kontrolu Općine. I to je sve dovoljno jasno. Dovoljno je bilo jasno da je predsjednik ZŠU zatražio da se daju prijedlozi, prijedlozi nisu došli od strane ostalih članica, znači ostao je prijedlog predsjednika i nije se imalo o čemu drugome glasati. I to je to i mislim da Vijeće nema dalje što o tome raspravljati“.

U daljnjoj raspravi sudjelovali su članovi Općinskog vijeća Zdravko Klopotan, Ines Pavleković, predsjednik Općinskog vijeća Zdravko Pizek i načelnik Bruno Hranić.

Predsjednik Općinskog vijeća Zdravko Klopotan :

Zatvaram raspravu i 4. izvanrednu sjednicu Općinskog vijeća Općine Vidovec u 20 sati.

Općinsko vijeće Općine Vidovec

Predsjednik

Zdravko Pizek

Zapisničarka

Andreja Peharda